Hoone ehituskonstruktsioonide osa tööprojekti staadiumis täpsustatakse ja täiendatakse eel- ja põhiprojekti lahendusi detailsuseni, mis võimaldab hoone valmis ehitada. Lisatakse ja täpsustatakse konstruktsioonide liitumis- ja paigaldusdetaile. Tööprojekti staadiumi eesmärk on ehitustöö ja omanikujärelevalve tegemise aluseks oleva projektdokumentatsiooni koostamine. Tööprojekti detailsuse ja esitatavate juhiste määramisel eeldatakse, et ehitustööd teeb väljaõppinud ja kogemustega ehituspersonal kompetentse ehitusjuhi juhendamisel.